Den Vest-Sjællandske Avis, 1820-12-19
Den Nordamerikanske Regiering har ogsaa følt Nødvendigheden deraf; den har siden Freden til Gent anvendt betydelige Pengesummer paa at sætte sine Kyster i Forsvarstilstand og paa at anskaffe en Marine af den anførte Størrelse; men hvor ubetydelig denne endog er med Hensyn til Statens Folkemængde og til Marinens Størrelse i Europæiske Stater af samme Statskraft, saa udtømmes dog allerede derved den Nordamerikanske Regierings Financer og deres Deficit tiltager aarligt. Men nu komme desuden to Omstændigheder til, som ville nøde den Nordamerikanske Regiering til endnu større Anstrængelse og foraarsage den endnu større Udgivter. Den Tidspunkt nærmer sig at Mexico vil træde frem som et mægtigt uafhængigt Rige i dens Naboelag; og Storbrittannien anvender al Magt. paa at colonisere Canada og sætte det i en anseelig Forsvarstilstand; omgivet af to anseelige Stater kan Unionen ikke længe lade sin Landmagt forblive paa sin nærværende svage Fod. Men endnu den vigtigste Omstændighed, som vil nøde Nordamerika til aldeles at forandre sit Administrationssystem; er at det staaer paa det Punkt, at det maae nødvendigt gaae over fra en blot jordbrugende og handelsdrivende Stat til tillige at blive en Manufac. turstat; Fragt og Speculations=Handel maae aftage, da Handelsaaanden nu er bleven opvakt hos alle Nationer; dets Jordprodukter ville tabe sig i Prisen og for en Deel blive aldeles uafsættelige, da Jordens Cultur er taget saameget til i Europa, og da de frugtbare Sydamerikanske Stater ville saasnart de først blive afhængige der concurrere, med Nordamerika. Den eneste Udvei, som derfore staaer Friestaterne aaben til Velstand er at forbinde Fabrikvæsenet med sin Jordproduction og sin Handel, og dertil indbydes de saameget mere ved deres Beliggenhed i Nærheden af Mexico, Peru og Chili, som ere Hovedsæderne for de ædle Metaller; da de ere i Besiddelse af Missisippi og da det er mueligt for dem at bane sig Veien til Columbiafloden og det store Verdens Hav. Men for at udføre denne Plan, som Tidsomstændighederne. giøre paatrængende fornødent, udfordres som sagt, en Hovedforandring i den indvortes Statsbestyrelse de udenlandske Manufacturvarer maae forbydes forat faae de indenlandske Fabriker hævede; men derved vil Staten tabe i sine Toldindtrader, og directe Skatter ville blive for Fremtiden nødvendige af denne foruden af den ovenfor omtalte Aarsag. J en monarkisk Stat vilde det ikke falde vanskeligt at iværksætte en saadan Hovedforandring, som Statens Vel giør uomgiængelig fornøden; derimod vil det ikke gaae af uden Kamp og Modstand i en repræsentativ Stat; hvor Folket er vant til at snakke med; hvor det modsætter sig enhver nye Byrde, hvor hver Stand har blot sin særegne Fordeel for Øinene og hvor ingen overskuer hele Statens Jnterresse, naar ikke en paafaldende Nød giør den indlysende for alle. Man maae derfor see den forestaaende Aabning af Congressen med Længsel imode. Megen indvortes Giæring imellem det Nordamerikanske Folk forestaaer, som formodentlig ved endnu ikke vil udbryde til nogen egentlig Uroelighed; men hvorved dog Regieringens Kraft maae skrues en Potents høiere i Veiret, naar ikke hele Staten skal nedsynke i Vanmagt. Lader os derfore ikke sige: at det monarkiske Europa skal lære af det repræsentative Amerika, det unge Amerika har endnu meget at lære af det gamle og erfarne Europa. (Slutningen følger.)